Miss World 1951

Ang Miss World 1951 ay ang unang edisyon ng Miss World pageant, na ginanap sa Lyceum Ballroom sa Londres, Reyno Unido. noong 27 Hulyo 1951.

Pagkatapos ng kompetisyon, kinoronahan si Kiki Håkansson ng Suwesya bilang Miss World 1951. Ito ang kauna-unahang tagumpay ng Suwesya, at ang kauna-unahang nagwagi bilang Miss World sa kasaysayan ng kompetisyon. Nagtapos bilang first runner-up si Laura Ellison-Davies ng Gran Britanya, samantalang nagtapos bilang second runner-up si Doreen Dawne ng Gran Britanya. Si Håkansson ang katangi-tanging kampeon na kinoronahan habang suot ang isang bikini.

Dalawampu't-pitong kandidata mula sa anim na bansa ang lumahok sa kompetisyong ito. Pinangunahan ni Eric Morley ang kompetisyon.

 Kasaysayan 

 Lokasyon at petsa 
Noong pagsapit ng dekada 1950, nagsimulang bumangon ang Europa sa Ikalawang Digmaang Pandaigdig, at unti-unting bumalik sa kinagawian ang mga Ingles. Sinimulan ni Herbert Morrison, isang miyembro ng parlyamento ng Reyno Unido, ang pagpaplano sa para Festival of Great Britain noong 1951 bilang paggunita sa sentenaryo ng 1851 Great Exhibition. Idinaos ang kaganapang ito sa Londres.

Malapit sa pinangyarihan ng Festival of Great Britain ang Lyceum Ballroom na pagmamay-ari ng Mecca Dancing. Dahil sa lokasyon nito, inanyayahan ng mga organizer ng Festival of Great Britain ang Mecca Dancing upang tumulong sa kahit anong pamamaraan para sa kaganapan. Napag-isipan ni Eric Morley, noo'y publicity sales manager ng Mecca Dancing, na magsagawa ng isang pageant, na siyang tinanggap ng mga organizer ng Festival of Great Britain. Unang itong tinawag na "Festival Bikini Contest", ngunit tinawag din itong "Miss World" dahil sa kaligiran ng kompetisyon.

 Pagpili ng mga kalahok 
Dalawampu't-pitong kandidata mula sa pitong bansa ang lumahok sa edisyong ito. Lumahok sa unang pagkakataon ang mga bansang Dinamarka, Estados Unidos, Mehiko, Olanda, Pransiya, Reyno Unido, at Suwesya. Orihinal na may tatlumpung kandidata ang edisyong ito, ngunit nagpasya si Mary Akroyd at dalawa pang may-asawang babae na huwag sumipot dahil sa pagtutol ng kanilang asawa na ipakita ang kanilang sarili na nakasuot ng bikini sa harap ng ibang mga lalaki.

 Mga resulta 
link=https://en.wikipedia.org/wiki/File:Miss_World_1951_Map_of_Countries_and_Territories.png|thumb|250x250px|Mga bansang sumali sa Miss World 1951 at ang kanilang mga pagkakalagay.

 Mga pagkakalagay 
PagkakalagayKandidataMiss World 1951  Suwesya – Kiki Håkansson1st runner-up  Gran Britanya – Doreen Dawne2nd runner-up  Gran Britanya – Laura Ellison-Davies3rd runner-up  Pransiya – Jacqueline Lemoine4th runner-up  Gran Britanya – Aileen Chase

 Mga kandidata 
Dalawampu't-pitong kandidata ang lumahok para sa titulo.
Bansa/TeritoryoKandidataEdadBayan DinamarkaLily Jacobson18Copenhague Estados UnidosAnnette Gibson20Louisville Gran BritanyaAileen Chase20SouthwickAnn West18IlfordBrenda Mee18DerbyDoreen Dawne28LondresElaine Pryce22BoltonFay Cotton18East MidlandsLaura Ellison-Davies26HammersmithMargaret Morgan22West KirbyMarlene Ann Dee19Weston RoadMaureen O'Neill19Palmers GreenNina Way21EdgwareNorma Kitchen21LeedsSidney June Walker18FleetwoodSylvia Wren20DagenhamThelma Kerr19BelfastJean Sweeney–LiverpoolJean Worthe–TeddingtonMargaret Mills–MiddletonMargaret Turner–BirminghamMary McLaney–ClydebankPat Cameron–Glasgow Mehiko OlandaMargaret van Beer–Amsterdam PransiyaJacqueline Lemoine19Paris SuwesyaKiki Håkansson22Estokolmo

 Mga tala 

 Mga sanggunian 

 Panlabas na kawing 

 Opisyal na website

Kategorya:Miss World
Kategorya:1951